Un chourser hag un amiral e servij an impalaer otoman eo bet Hayreddin Pacha, lesanvet Barv Ruz dre intent fall gant an Europiz diouzh anv e vreur Aroudj (Oruç e turkeg otoman hiziv). Treuzkaset e oa bet lesanv e vreur Baba Aroudj dezhañ, met komprenet o deus an Italianed hag ar Saozon Barbarossa hag ar Challaoued Barberousse. Evit gwir e oa ur barv ruz dezhañ. Roet eo bet Hayreddin evit un titl a enor gant ar sultan Suleiman ar Meurdezus, ar pezh a dalvez evit Mad ar Feiz (Cheir ed Din en arabeg). Ganet eo bet e Kêr vMitileni (Enez Lesbos) e 1476 ha marvet e Kergustentin e 1540.